Takket være drejebogen er dit kultbyggeprojekt godt i gang.
Du har endda fået en lille, men loyal gruppe følgere.
Men for at nå det næste niveau, må du forhøje indsatsen.
For at blive en succesfuld kultleder skal man dyrke sit publikum.
Antallet af følgere er som penge i banken.
Jo flere du har, jo mere magt har du.
For ikke at nævne andre fordele.
Utrolig loyalitet.
Det sprøjtede ud med dollars.
Og lad os ikke glemme…
Vilkårlig sex menigheden imellem.
Det starter med at give folk noget at tro på.
Folk skal tro, at du mener det godt. De må ikke føle sig manipuleret.
Hvis nogen føler sig manipuleret, er man færdig.
Tag ved lære af pastor Jim Jones,
som anvendte kløgtig rekruttering og en populær vision
til at øge Folkets Tempel fra 50 fortabte sjæle i Indiana
til op mod 20.000 tilhængere på to kontinenter.
Jeg vil lave alle de mirakler, jeres Gud lovede at lave.
Ja!
Det endte selvfølgelig galt.
Men én ting må man sige:
Jones vidste, hvordan man holder et publikum fanget.
FÅ FLERE FØLGERE
Jim Jones gik fra at være gadepræst
til at være en succesrig messias med statsledere på hurtigopkald.
Ikke dårligt for en fyr, der plejede at handle med aber.
Han var en meget karismatisk person, som var ekstremt intelligent.
Han kunne bare røre dit hjerte.
Tak for invitationen.
Men længe før han blev paranoid hersker over et dødsdømt junglesamfund,
var Jim bare en ung mand, der ville finde sin plads.
Vil du se, hvad hans historie kan lære dig på din egen vej til kultledersucces?
Vi tager det fra starten.
FAKTA 1
JONES BLEV BESAT AF RELIGION I EN UNG ALDER
Jim Jones voksede op på landet i Indiana.
Der er fem kirker i byen.
Han sluttede sig til dem alle
og løb hver søndag fra en gudstjeneste til en anden.
Mens andre børn legede læge og patienter,
legede han prædikant og menighed.
Han klædte sig ud og tog et hvidt lagen om skuldrene
og lod som om, han lavede trosheling med kyllinger.
FAKTA 2 JONES HAVDE EN USÆDVANLIG BARNDOMSHELT
Jones var fascineret af Hitler.
Herligheden ved Hitlers kontrol over sine følgere,
og at han, da han var omgivet af fjender,
og ingen flugt var mulig, begik selvmord i stedet for at overgive sig.
FAKTA 3
JIM JONES BLEV KENDT FOR AT KÆMPE FOR SOCIAL RETFÆRDIGHED
Han var borgerrettighedsforkæmper, tro det eller ej, i 50'erne.
Han talte altid lighed og social retfærdighed.
Man slutter sig til Folkets Tempel,
fordi man tror på hans budskab og hans mission.
Han havde sin egen regnbuefamilie af børn af forskellige racer.
Han virkede som den ægte vare.
Langsomt udviklede det sig til en stærkt kontrolleret gruppe,
hvor lederen havde totalt herredømme og dominans over sine følgere.
Fra Hitler-beundrende kirkegænger til tyrannisk kultleder.
Man kan sige, at Jims historie fuldendtes.
Men det bliver ikke nemt at matche hans succes.
Det vil faktisk kræve et mirakel.
TAKTIK SLÅ BENENE VÆK UNDER FOLK
Fortabte sjæle kan vælge at følge mange charmerende ledere.
Hvis du vil have dem på dit hold, skal du etablere en højere autoritet.
Du må få folk til at tro, at du er speciel,
bedre, måske endda magisk.
Det er en gennemprøvet formel.
Shoko Asahara, leder af Aum Shinrikyo,
påvirkede medlemmerne af sin japanske dommedagskult
med billeder af sig selv, hvor han svævede.
Den polygame kultleder, Warren Jeffs, sagde, han kunne tale direkte med Gud
og havde autoritet til at tildele mandlige følgere
flere koner i al evighed.
Og den brasilianske kultleder, João de Deus, tiltrak tusinder af følgere,
der troede, Gud havde velsignet ham med magten til at helbrede AIDS og kræft.
Han fik senere 600 anklager om seksuelt misbrug.
Men folk vil nok værdsætte dit mirakelarbejde meget mere.
FIREOGTYVE ÅR FØR JONESTOWNS ENDELIGT
Da Jim Jones ville have flere følgere,
havde han allerede en pålidelig metode til at tiltrække folk.
På landet i Indiana var der vækkelsesmøder,
og det var nogle heftige shows.
Showene involverede helbredelser.
Stolthed nægter at helbrede, men Jesus kan helbrede…
Troshelinger har været en del af den kristne tradition i århundreder.
Trosheling er ikke nogen videnskab.
Skeptikere mener, at det er positive tankers kraft.
Men hvis du tror, at din præst er en budbringer fra Gud,
ønsker du at tro på mirakler.
Da Jones åbnede sin første kirke,
påstod han, at han kunne mærke folks smerte.
Men snart udvidede han sit repertoire til faktiske helbredelser.
Og det skøre ved det?
Nogle gange virkede det faktisk.
Min far var baptist-præst.
Han havde haft et hjerteanfald.
Han sagde: "Din læge sagde, at du aldrig kan arbejde igen."
Han sagde: "Tror du på Gud?"
Og min far sagde: "Ja."
Og han sagde: "Tror du, at Gud sender profeter?"
Min far sagde: "Ja."
Han siger: "Tror du, profeter kan helbrede?"
Og min far sagde: "Helt sikkert."
Og så gjorde Jim Jones noget med sine hænder,
og han sagde: "Pastor, nu skal du løbe rundt i hele kirken.
Jeg ved, du kan."
Og så sagde jeg:
"Gud, tak for Jim Jones."
Var hans magt ægte? Jones sagde, han ikke vidste det.
Det virkede nogle gange, men ikke altid,
og som hans menighed voksede,
tyede han til at lave falske troshelinger.
Jones begyndte at diagnosticere følgere med kræft på overraskende vis,
og viste, at han kunne kurere deres lidelser.
De hostede noget op af lungerne.
Og det viste de frem som en del af ceremonien.
Endnu et Jim Jones-mirakel?
Ikke just.
Kræftofferet var en af Jones' mest loyale følgere.
Og den såkaldte tumor?
Det plejede at være kyllingekød, en kråse eller lunge eller hjertet
eller sådan noget, som de hostede op i et lommetørklæde.
Assistenterne skulle holde folk på afstand.
Og hvis nogen prøvede at tage det fra dem,
skulle assistenterne putte det i munden og sluge det.
Ægte eller ej, helbredelserne bliver Jones' visitkort,
og selv skeptikerne hopper på den.
Du har måske tænkt for dig selv, at det her bare er nonsens,
men det siger du ikke til personen ved siden af dig.
For du ved ikke, hvad den person tænker.
Takket være det gode show kom der flere og flere tilskuere.
Man blander kunstnerisk dygtighed med bedrag,
men når man tilføjer Gud, har man noget, der får folk til at tænke:
"Jeg vil følge den mand hvor som helst."
Miraklerne er et hit hos tilskuerne i teltet. Bravo.
Men det er ikke alle, der er interesseret i den slags,
og du skal øge dit publikum,
så følg drejebogen, og spred vingerne.
TAKTIK PERSONLIGGØR DIN SALGSTALE
Som fremadstræbende kultleder må du finde en måde at nå folk fra alle samfundslag.
Og på det område var Jim Jones en legende.
Jim Jones var mestermanipulator.
Du følte, du var vigtig, og at han talte direkte til dig.
Han er så karismatisk.
Han kunne få kontakt med flere forskellige typer publikum
på én gang.
Jones hemmelighed, en velkendt teknik kaldet "kodeskift".
Kodeskift kan involvere skift mellem forskellige dialekter eller sprog
i den samme samtale eller endda i samme sætning.
Vi skifter alle kode af og til.
Kodeskiftet kan være så fint som at sige "læskedrik" i stedet for "sodavand",
hvis man for eksempel vil vise, man er fra Midtvesten.
Men Jim Jones hævede niveauet.
Jim Jones' optur fører ham tværs over Amerika,
og hvor end han er, skifter Jones stil for at få kontakt med sit lokale publikum.
Jones startede i Indianapolis,
og de første, der kom for at se ham, var mest ældre sorte kvinder.
Her bruger han en åndsfyldt tale fra en pinseprædikant.
Da han flytter kirken til konservative, mest hvide Redwood Valley,
taler han om sunde familieværdier.
Og da lokale universitetsstuderende dukker op…
Han citerede Nietzsche og Mao.
Han talte om karma og østlig filosofi, der var trendy på det tidspunkt.
Endelig, da Jones flytter templet
til sit permanente hjem i San Francisco centrum,
læser han sit publikum og taler om en radikal social revolution.
-Vi vil have vores frihed her og nu! -Ja!
Og hvis opmærksomheden svandt,
kunne Jones altid udbrede det budskab, han vidste, alle ville adlyde,
og sige, at de alle skulle dø.
Vi skal ikke bekymre os om morgendagen,
for hver dag bliver himlen.
Indhold og etik var ligegyldige,
men hans evne til at tale til masserne og dyrke magt var vigtig.
Vi startede med 141 mennesker,
og nu er vi en blomstrende menighed på et par tusind.
Én ting er at få folk til at være med i din kult,
du skal også sørge for, at de bliver der.
Den næste lektion viser, hvordan du holder din voksende gruppe engageret
ved at udnytte den magt, det giver at dele.
TAKTIK FÅ ALLE TIL AT DELTAGE
Meget kan man sige om kulter,
men de samler altså folk.
Det føles godt at være i fællesskab med andre mennesker.
Det føles godt at synge og danse
og gøre ting, der kan betragtes som "kultiske".
Og intet skaber mere fællesskab,
end at tvinge voksne fremmede til at bo sammen.
Det ved alle gode kultledere.
Shoko Asahara tvang sine tilhængere til at flytte sammen i fællesrum
fulde af skadedyr,
fordi hans lære forbød at dræbe levende væsener.
Følgere af den indiske guru, Bhagwan Rajneesh,
byggede i fællesskab en selvstændig by, Rajneeshpuram,
hvor de i sikkerhed kunne udøve deres tro,
inklusive fri kærlighed og nøgenterapi.
Medlemmer af Buddhafield-kulten gav fritid og penge
for at tjene deres guru, Jaime Gomez.
De byggede endda et privat ballet-teater til ham.
Jim Jones havde sin egen kloge og rentable måde at forene sine følgere
omkring et fælles formål.
Han kaldte det "apostolsk socialisme".
Apostlene boede sammen, Jesus' 12 apostle.
Som i et kollektiv,
så han mente, at hans medlemmer også burde bo i kollektiv,
og for at finansiere denne kollektive livsstil
overdrog de deres verdslige rigdom til kirken, til Jim Jones.
Er du ikke pensioneret?
Ikke med hensyn til dig.
Han kunne nemt overbevise folk om at sælge deres ejendomme
og deres biler og give alt til kirken.
Og hvis nogen behøvede lidt ekstra overbevisning…
Han fik os altid til at føle os skyldige.
Han fortalte os, at han havde ofret så meget i sit liv for at hjælpe os.
Han sagde, han kunne have været en rig mand.
Så når han beder os om noget, bør vi bare gøre det.
Jones brugte sine følgeres kontanter og ulønnede arbejde
til at udvide templets rækkevidde.
Man kunne servere måltider i templets suppekøkken,
uddele mad til de trængende
eller læse for de ældre på et tempelplejehjem.
Man kunne reparere biler i tempelgaragen,
bruge hele ugen til at skrive breve til embedsmænd og rose Jones,
skrive eller redigere tempelavisen
eller levere det færdige produkt i byen.
Mulighederne var uendelige, og det var timerne også.
Det er ikke bare en søndagsting.
Det er hele dit liv, så du er dybt involveret.
Det var en måde at få folk til at føle, at de bidrog,
og det var en måde at få total kontrol over deres liv.
Men selv med succesen derhjemme,
er der stadig en verden af potentielle følgere,
der ikke aner, hvad du kan gøre for dem.
Det er tid til at tackle den udfordring.
TAKTIK UDVID DIT TERRITORIUM
Hvis du vil være den eneste sande messias,
skal du være mere end den store fisk i en lille dam.
Hvis jeg sætter mig selv op som den altoverskyggende profet,
vil jeg ikke have, at nogen i nabobyen
har tre gange så mange følgere som mig.
Hvordan ville det se ud?
Ikke så godt.
Og en af Jones' største kvaliteter som kultleder var,
at han aldrig var tilfreds.
Han vidste præcis, hvad han skulle gøre for at få det, han ønskede,
hvilket var penge, magt og mennesker.
SYV ÅR FØR JONESTOWNS ENDELIGT
Jim Jones købte en flåde af busser, og han tog på turné,
og ved slutningen af gudstjenesten inviterede han folk med til Californien.
Jim Jones-oplevelsen var et skue for øjet.
På en typisk turné rullede tempelkaravanen ind i byen,
og frem dukkede præsten, et band,
og hundredvis af loyale tilbedere, som satte liv i Jones' gudstjenester.
Ingen turnéfest var komplet uden et merchandise-bord,
fyldt med portrætter af Jones,
der sagdes at kurere en lang række lidelser.
Salg, helbredelser og andre donationer indsamlede 10.000 på en enkelt dag,
mens publikum blev opfordret
til at pakke alt og komme med til San Francisco.
Mange gjorde det.
Men ikke alle stop var en succes.
I 1971 tager Jones 200 tempelmedlemmer med
til middag på en ejendom tilhørende hans livslange helt,
den afdøde præst og troshealer, fader Divine.
Jones' mål?
At overtage Divines menighed.
Til middag med fader Divines enke påstår Jones overraskende nok,
at han faktisk er den reinkarnerede fader Divine.
Moder Divine bliver ikke imponeret.
Hun kalder ham djævelen.
Moder Divine og hendes følgere smider Jones og hans gruppe på porten.
Man kunne se Jones' træk som dristigt eller skørt,
men han forlod ikke byen tomhændet.
Det lykkedes ham at stjæle en del af fader Divines hjord,
som steg på busserne og tog til Californien med ham.
Jones' indsats gav resultater.
Ved slutningen af 1971
var templets adresseliste mere end fire gange større.
Ja, Jones var berømt nært og fjernt.
Men som man siger, jo større de er, jo hårdere falder de.
Noget af det mest katastrofale ved kulter er,
at det på et eller andet tidspunkt løber løbsk.
Med Jim Jones sker det, da han begynder at tage stoffer.
Og når disse problemer opstår,
hvis du vil blive på toppen og ikke have problemer,
skal du rekruttere nogle stabile hænder.
TAKTIK HAV ALTID EN RESERVE
Der er skønt på toppen.
Udsigten,
bekvemmelighederne,
walk-in garderoben
fuld af skeletter.
Derfor behøver du de rette allierede til at rede trådene ud.
Kultledere er gode til at have en gruppe mennesker omkring sig,
som er en del af maskinen.
De holder deres hemmeligheder,
og de ved, de ikke bør tale om, hvad der sker bag kulisserne.
Bare tag de her fyre.
Bhagwan Shree Rajneesh havde sin talskvinde,
Ma Anand Sheela, til at beskytte sit ry.
Da en uvenlig anklager begyndte at snuse rundt,
forsøgte hun at få ham dræbt.
NXIVM-kultleder Keith Raniere fik det højtstående medlem Lauren Saltman
til at tvinge kvindelige rekrutter til at levere kompromitterende fotos
for at sikre deres trofasthed mod ham og gruppen.
Mens medlemmer af Shoko Asaharas inderkreds
dræbte en discipel, der truede med af afsløre hemmeligheder,
og derefter brændte hans lig i en mikrobølgeovn.
Men få kultledere havde en inderkreds så loyal eller organiseret som Jim Jones.
Jim Jones' inderkreds hed Planlægningskommissionen.
Det var omkring 30 af hans nærmeste følgere.
Det var folk, Jim Jones vidste, ville gå i brechen for ham.
Og trods templets mangfoldige befolkning havde disse insidere én ting til fælles.
Inderkredsen var helt hvid.
Det var stort set et hierarki, og de hvide var lederne.
De kendte hans løgne og de falske helbredelser,
men de mente, at midlerne retfærdiggjorde målene.
Da Jones' voksende magt begynder at stige ham til hovedet,
bliver det svært at vedligeholde hans guddommelige ry,
især nu.
For at holde trit med sin krævende plan
begynder Jones at tage en imponerende mængde piller.
Amfetamin for energi og methaqualon for at slappe af.
Trods sine forpligtelser
finder Jones stadig tid til at have affærer med flere sognebørn,
som han selvfølgelig lukker munden på.
Så i 1973 bliver Jones taget i en lokal biograf
i at afsløre sin "stav" for en hemmelig betjent.
Ikke god stil for en Guds budbringer.
Det var noget, der, hvis det blev offentliggjort,
kunne ødelægge ham.
Men når det kommer til blottelse, kan det være svært at dække over det.
De måtte holde det hemmeligt,
så han indgik en aftale.
Jones indrømmer alt, men hans advokat, et trofast medlem af templet,
sørger for, at sagen holdes hemmelig for offentligheden og følgerne,
hvilket var både godt og skidt.
Når han nu slap afsted med sådan noget,
hvorfor så ikke gøre noget andet?
Jim Jones begyndte at blive sjusket.
Der var skuffede folk, der forlod kulten, og som kendte til hans stofmisbrug
og til de økonomiske transaktioner, der foregår bag kulisserne.
Selv når man gør alt rigtigt, vil der altid være nogen efter dig.
Drejebogens råd?
Forvandl dette fartbump til en vej til paradis.
TAKTIK BYG DIT PARADIS
Ligesom dans, fungerer kultledelse ofte bedst, når ingen ser på.
Så hvis udenforstående begynder at snuse rundt,
er det måske på tide at finde et mindre fordømmende fristed.
Du bliver bare nødt til at finde et sted,
hvor du ikke får kritik udefra.
Det er typisk for så mange kultledere.
Jones havde en god grund til at ville væk.
Jim Jones hører, at der er en journalist,
der forsøger at tale med tidligere tempelmedlemmer,
snuser rundt i økonomien og prøver at finde noget snavs.
Og i foråret 1977
begynder journalisten at forberede en eksplosiv afsløring.
Den er ødelæggende.
Den blæser taget af templet.
Den fortæller om hans affærer,
den fortæller om, hvordan han tvang penge fra medlemmerne.
Den fortæller om vold mod børn.
Jones' forbindelser i medierne advarer ham.
De brugte ikke anonyme kilder.
De havde navnene på folk, de havde billeder af dem.
Det var revnen,
der ville udvide sig til et brud, og Jones vidste det.
Heldigvis havde han allerede en flugtplan i tankerne.
GUYANA SYDAMERIKA
…men dette fascinerende land på Sydamerikas nordøstlige kyst, Guyana,
står i kontrast mellem det gamle og det nye.
Guyana opfyldte alle Jones' forventninger.
Det var engelsktalende,
det var socialistisk
og uden for rækkevidde af irriterende efterforskere,
såvel som endnu en af Jones' bekymringer:
atomvåben i den kolde krig.
Som en ekstra bonus havde Guyana store økonomiske problemer,
så regeringen kunne ikke tillade sig
at afvise en infusion af søde, kolde kontanter.
VELKOMMEN TIL GUYANA
Jones lejer 1.500 hektar jungle i Guyana for at bygge sit paradis, Eden.
På dette tidspunkt er der en artikel i en avis i San Francisco.
Omkring 75 mennesker rydder jord, bygger hytter og så videre.
Jones føler sig truet og flygter til Guyana med sin familie
og forsøger straks at få flere følgere til at komme med.
Han sagde, vi skulle have et sted, hvor vi kunne få vores egen utopi.
Jones sender film hjem til templet,
der beskriver bosættelsen som et paradis.
Vi så store appelsiner og bananer, og hvad der nu voksede på de træer.
I ved ikke, hvad I går glip af.
De laver deres eget brød, bøffer og grøntsager.
Han sagde, vi ikke ville få brug for politi.
Der ville være masser af mad til alle.
Man behøvede ikke arbejde, man kunne bare slappe af og nyde livet.
Vi har så mange dejlige insekter og dyr, der slet ikke er farlige.
De har aldrig været i fare hernede.
I alt overbeviser Jones over 1.000 tempelmedlemmer
om at flytte til bosættelsen i Guyana,
eller som Jones døber den,
"Jonestown".
Men ved ankomsten
er virkeligheden ikke helt som annonceret.
Den frugt, de påstod, voksede på træet…
Der var ingen frugt.
De kunne ikke dyrke noget.
De sagde, der ville være individuelle huse til familier.
Det var ikke sandt.
Der var ingen rigtige senge.
Og én ting til.
Det bliver helt tydeligt,
at når de først er i Jonestown, kan de ikke rejse hjem igen.
Der var bevæbnede vagter omkring komplekset døgnet rundt.
Det var som en koncentrationslejr.
Jeg har aldrig været på en plantage,
men, herregud, det var en plantage,
og han var herren!
Jones tvinger tempelmedlemmerne til 12-14 timers hårdt arbejde om dagen.
Og enhver, der protesterede eller skændtes med ham,
endte i en "specialplejeafdeling",
bedøvet med antipsykotisk medicin.
Nogle forsøgte at flygte,
men blev bragt tilbage af Jones 'sikkerhedshold og straffet.
Frygt begynder at gennemsyre Jonestown,
men Jones, høj på stigende mængder stoffer,
er tilsyneladende ligeglad.
Deres eneste måde at overleve på er at lytte til Jim Jones
og gøre, hvad han siger.
De har Jim Jones, og det er alt, og på en måde er det en kultleders drøm.
Men det svære ved et paradis er,
at man skal holde slangerne væk.
Slægtninge til folk i Jonestown, som er bekymrede,
appellerer til kongresmedlem Leo Ryan fra San Mateo
om at tage til Jonestown og se til slægtningene
for at sikre, at de er der frivilligt.
Tirsdag den 14. november.
Kongresmedlem Leo Ryan var på vej til Georgetown i Guyana.
Der kommer nogen.
Sørg for, at dit paradis er præsentabelt.
Da kongresmedlemmet endelig ankom,
blev alt omhyggeligt arrangeret.
-Er du glad her? -Meget glad.
Det bedste sted i verden.
Der er sang og dans. De spiller musik.
Jim Jones ser ud til at have klaret besøget.
Det er godt at være her. Jeg værdsætter jeres gæstfrihed.
Men et enkelt svagt led er nok til at ødelægge det hele.
Uden at Jim Jones vidste det,
havde en beboer overgivet
en seddel til NBC-journalisten, hvor der står:
"Hjælp os ud af Jonestown."
Bekymrer det dig ikke…
Hvad kan jeg gøre ved løgnere? Vil I da…
Lad os være. Jeg beder jer. Lad os være.
Jones lader de utilfredse rejse med kongresmedlemmet,
men så skifter han mening.
Jones sender folk med våben efter dem.
Fem mennesker døde i geværilden,
der kom fra mænd på en ladvogn trukket af en traktor.
Kongresmedlem Ryan bliver dræbt på landingsbanen, før flyet kan lette.
Inden for få timer er Jones og over 900 af hans følgere også døde.
Han fortalte dem, at de alle skulle begå revolutionært selvmord.
Der var intet alternativ.
Men beviserne fortæller en anden historie.
På så mange lig
fandt man injektionsmærker i nakken eller bag knæet.
Det var ikke masseselvmord, det var massemord.
Jeg tænker på alle de 900 mennesker,
der bare begik den fejl at følge denne onde mand,
til der ikke var nogen vej tilbage.
Jim Jones' jungleutopi endte i tragedie
og gav kultledere overalt et dårligt navn.
Men fortvivl ikke.
Drejebogen foreslår en anden vej
til at skabe din egen himmel på jorden uden at rejse til verdens ende.
Du skal bare hjernevaske dine følgere og aldrig lade dem gå.
Lær om overtalelse fra den mand, der brugte en mislykket pornokarriere
som springbræt til at opdage sit sande kald.
Den Speedo-klædte herre over Buddhafield,
Jaime Gomez.
Tekster af: Else Katrine Nielsen